钦定古今图书集成/理学汇编/学行典/第130卷 > 朱子全书 > 《答黄商伯》
## 钦定古今图书集成/理学汇编/学行典/第130卷 > 朱子全书 > 《答黄商伯》

《恕说》亦佳，但《大学》絜矩常在格物之后。盖须理明心
正，则吾之所欲所不欲，莫不皆得其正，然后推以及
物，则其处物亦莫不皆得其正，而无物我之闲。如其
不然，而以私己自便之心为主，又欲以是而及人，则
人道不立，而驱一世以为姑息苟且之场矣。